CELEX: 32019D1742
Language: hu
Date: 2019-10-17 00:00:00
Title: A Bizottság (EU) 2019/1742 végrehajtási határozata (2019. október 17.) a díjszámítási körzetekben alkalmazott egységdíjaknak a 390/2013/EU és a 391/2013/EU végrehajtási rendeletnek való megfeleléséről (az értesítés a C(2019) 7333. számú dokumentummal történt) (EGT-vonatkozású szöveg)

21.10.2019   
               
               
                  HU
               
               
                  Az Európai Unió Hivatalos Lapja
               
               
                  L 267/9
               
            
         A BIZOTTSÁG (EU) 2019/1742 végrehajtási határozata
         (2019. október 17.)
         a díjszámítási körzetekben alkalmazott egységdíjaknak a 390/2013/EU és a 391/2013/EU végrehajtási rendeletnek való megfeleléséről
         (az értesítés a C(2019) 7333. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre (1) („léginavigációs-szolgálati rendelet”) és különösen annak 15. cikke (4) bekezdésére;
         tekintettel a léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendeletre (2) és különösen annak 17. cikke (1) bekezdésének d) és e) pontjára,
         mivel:
         
                     (1)
                  
                  
                     A 391/2013/EU végrehajtási rendelet a léginavigációs szolgálatokra vonatkozóan közös díjszámítási rendszert hoz létre. A közös díjszámítási rendszer alapvető szerepet tölt be az 549/2004/EK európai parlamenti és tanácsi rendelet (3) 11. cikkében és a 390/2013/EU bizottsági végrehajtási rendeletben (4) meghatározott teljesítményrendszer célkitűzéseinek megvalósításában.
                  
               
                     (2)
                  
                  
                     A 2014/132/EU bizottsági végrehajtási határozat (5) uniós szintű teljesítménycélokat tűz ki, köztük a 2015–2019-es időszakot magában foglaló második referencia-időszak tekintetében egy, az útvonali léginavigációs szolgálatokra vonatkozó – az ilyen szolgáltatásnyújtás megállapított egységköltségeiben kifejezett – költséghatékonysági célt.
                  
               
                     (3)
                  
                  
                     A 391/2013/EU végrehajtási rendelet 17. cikke (1) bekezdése b) és c) pontjának értelmében a Bizottságnak értékelnie kell a díjszámítási körzetekben alkalmazott egységdíjakat, amelyeket a tagállamoknak az említett rendelet 9. cikkének (1) és (2) bekezdésével összhangban kellett benyújtaniuk a Bizottsághoz. Az értékelés azt hivatott megállapítani, hogy a szóban forgó egységdíjak megfelelnek-e a 390/2013/EU és a 391/2013/EU végrehajtási rendeletnek.
                  
               
                     (4)
                  
                  
                     A tagállamok által 2018. június 1-jéig és 2018. november 1-jéig rendelkezésére bocsátott adatok és egyéb információk alapján a Bizottság – az Eurocontrol teljesítmény-felülvizsgálati szervének és Központi Útvonal-használati Díjirodájának segítségével – elvégezte a 2019-es egységdíjak értékelését. Értékelésében a Bizottság figyelembe vette a kapott magyarázatokat, valamint az útvonali szolgálatokra vonatkozó 2019-es, a tagállamok által kiigazított egységdíjakat is.
                  
               
                     (5)
                  
                  
                     2018. december 21-én Görögország, Olaszország, Ciprus és Málta a BlueMed funkcionális légtérblokk tagjaiként benyújtották a funkcionális légtérblokknak a korrekciós intézkedések alapján további felülvizsgálat alá vont teljesítménycéljait, melyeket a Bizottság ezt követően értékelt. A „kapacitás” fő teljesítményterületet illetően a Bizottság a 390/2013/EU végrehajtási rendelet IV. mellékletének 4. pontjában meghatározott valamennyi kritérium alapján értékelte az útvonali légiforgalmiáramlás-szervezéssel összefüggő késésekkel kapcsolatos, további felülvizsgálat alá vont célok összhangját. Az értékelés kimutatta, hogy az említett, további felülvizsgálat alá vont célok összhangban vannak a megfelelő uniós szintű teljesítménycélokkal. A Bizottság erről értesítette az érintett tagállamokat. Ezért Olaszországot is értesíteni kell arról, hogy a 2018-as egységdíj megfelel a 390/2013/EU és a 391/2013/EU végrehajtási rendeletnek.
                  
               
                     (6)
                  
                  
                     A Bizottság biztosítékokat kapott a görög hatóságoktól arra vonatkozóan, hogy a 2017. és 2018. évi egységdíjakban foglalt megállapított költségek megfelelnek a 391/2013/EU végrehajtási rendeletnek. Görögországot értesíteni kell arról, hogy a jelenleg rendelkezésre álló információk alapján a görögországi útvonali díjszámítási körzetben alkalmazott 2017-es és 2018-as egységdíjak megfelelnek a 390/2013/EU és a 391/2013/EU végrehajtási rendeletnek.
                  
               
                     (7)
                  
                  
                     A Bizottság a 391/2013/EU végrehajtási rendelet 17. cikke (1) bekezdése d) pontjának megfelelően azt is megállapította, hogy a Belgium, Bulgária, Csehország, Dánia, Németország, Észtország, Írország, Görögország, Spanyolország, Franciaország, Horvátország, Olaszország, Ciprus, Lettország, Litvánia, Luxemburg, Magyarország, Málta, Hollandia, Ausztria, Lengyelország, Portugália, Románia, Szlovénia, Szlovákia, Finnország, Svédország és az Egyesült Királyság által a 2019. évre vonatkozóan benyújtott, útvonali díjszámítási körzetekben alkalmazott egységdíjak megfelelnek a 390/2013/EU és a 391/2013/EU végrehajtási rendeletnek. Az említett tagállamokat értesíteni kell erről a megállapításról.
                  
               
                     (8)
                  
                  
                     Azon megállapítás, miszerint a díjszámítási körzetekben alkalmazott egységdíjak megfelelnek a 390/2013/EU és a 391/2013/EU végrehajtási rendeletnek, illetve az erről szóló értesítés nem érinti az 550/2004/EK rendelet 16. cikke szerinti, jelenleg zajló felülvizsgálatot és vizsgálatokat,
                  
               ELFOGADTA EZT A HATÁROZATOT:
         
            1. cikk
            Az e határozat mellékletében meghatározott útvonali díjszámítási körzetekben alkalmazott 2019-es egységdíjak megfelelnek a 390/2013/EU és a 391/2013/EU végrehajtási rendeletnek.
         
         
            2. cikk
            Az olaszországi útvonali díjszámítási körzetben alkalmazott 2018-as (79,98 EUR) egységdíj megfelel a 390/2013/EU és a 391/2013/EU végrehajtási rendeletnek. A görögországi útvonali díjszámítási körzetben alkalmazott 2017-es (29,95 EUR) és 2018-as (31,47 EUR) egységdíj megfelel a 390/2013/EU és a 391/2013/EU végrehajtási rendeletnek.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. október 17-én.
            
               
                  a Bizottság részéről
               
               Violeta BULC
               
                  a Bizottság tagja
               
            
         
         
            (1)  HL L 96., 2004.3.31., 10. o.
         
         
            (2)  A Bizottság 2013. május 3-i 391/2013/EU végrehajtási rendelete a léginavigációs szolgálatok közös díjszámítási rendszerének létrehozásáról (HL L 128., 2013.5.9., 31. o.).
         
            (3)  Az Európai Parlament és a Tanács 549/2004/EK rendelete (2004. március 10.) az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).
         
            (4)  A Bizottság 390/2013/EU végrehajtási rendelete (2013. május 3.) a léginavigációs szolgálatok és a hálózati funkciók teljesítményrendszerének létrehozásáról (HL L 128., 2013.5.9., 1. o.).
         
            (5)  A Bizottság 2014/132/EU végrehajtási határozata (2014. március 11.) a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról (HL L 71., 2014.3.12., 20. o.).
      
      
         
            MELLÉKLET
            
               2019. évi útvonali egységdíjak
            
            
                         
                     
                     
                        Díjszámítási körzet
                     
                     
                        2019. évi útvonali egységdíj nemzeti pénznemben  (1)
                        
                     
                  
                        1.
                     
                     
                        Belgium–Luxemburg
                     
                     
                        67,55
                     
                  
                        2.
                     
                     
                        Bulgária
                     
                     
                        61,17
                     
                  
                        3.
                     
                     
                        Csehország
                     
                     
                        1029,20
                     
                  
                        4.
                     
                     
                        Dánia
                     
                     
                        425,18
                     
                  
                        5.
                     
                     
                        Németország
                     
                     
                        63,63
                     
                  
                        6.
                     
                     
                        Észtország
                     
                     
                        29,17
                     
                  
                        7.
                     
                     
                        Írország
                     
                     
                        28,12
                     
                  
                        8.
                     
                     
                        Görögország
                     
                     
                        30,45
                     
                  
                        9.
                     
                     
                        Spanyolország: Kanári-szigetek
                     
                     
                        49,82
                     
                  
                        10.
                     
                     
                        Spanyolország kontinentális része
                     
                     
                        61,19
                     
                  
                        11.
                     
                     
                        Franciaország
                     
                     
                        60,81
                     
                  
                        12.
                     
                     
                        Horvátország
                     
                     
                        313,27
                     
                  
                        13.
                     
                     
                        Olaszország
                     
                     
                        77,96
                     
                  
                        14.
                     
                     
                        Ciprus
                     
                     
                        31,84
                     
                  
                        15.
                     
                     
                        Lettország
                     
                     
                        27,02
                     
                  
                        16.
                     
                     
                        Litvánia
                     
                     
                        42,75
                     
                  
                        17.
                     
                     
                        Magyarország
                     
                     
                        9765,46
                     
                  
                        18.
                     
                     
                        Málta
                     
                     
                        22,37
                     
                  
                        19.
                     
                     
                        Hollandia
                     
                     
                        56,77
                     
                  
                        20.
                     
                     
                        Ausztria
                     
                     
                        67,74
                     
                  
                        21.
                     
                     
                        Lengyelország
                     
                     
                        175,02
                     
                  
                        22.
                     
                     
                        Portugália
                     
                     
                        24,68
                     
                  
                        23.
                     
                     
                        Románia
                     
                     
                        140,60
                     
                  
                        24.
                     
                     
                        Szlovénia
                     
                     
                        59,51
                     
                  
                        25.
                     
                     
                        Szlovákia
                     
                     
                        49,69
                     
                  
                        26.
                     
                     
                        Finnország
                     
                     
                        49,88
                     
                  
                        27.
                     
                     
                        Svédország
                     
                     
                        530,55
                     
                  
                        28.
                     
                     
                        Egyesült Királyság
                     
                     
                        52,00
                     
                  
               (1)  Ezek az egységdíjak nem tartalmazzák a 391/2013/EU végrehajtási rendelet 18. cikkének (1) bekezdésében említett, a számlázási és beszedési költségek fedezésére szolgáló adminisztrációs egységdíjat, mely azon államokra alkalmazandó, amelyek részes felei az Eurocontrol útvonal-használati díjakról szóló multilaterális megállapodásának.